GDP ของเวียดนามปี 2023 คาดว่าจะเติบโตเท่าไหร่
A. 5.1%
B. 9%
C. 5.2%
D. 6.5%
คำตอบที่ถูกต้องได้แก่ C.  เนื่องจาก เพราะGDP ของเวียดนามปี 2023 คาดว่าจะเติบโต 5.2% และปี 2024 เติบโต 6.5% ซึ่งยังถือว่าเติบโตในระดับสูง แม้ว่าจะได้รับผลกระทบจากภาคส่งออกที่อ่อนแอตามภาวะเศรษฐกิจโลก แต่ภาคการบริโภคก็ยังแข็งแกร่ง หลังจากที่ทางการของเวียดนามมีการกระตุ้นเศรษฐกิจแบบจัดเต็ม ใช้ทั้งนโยบายการเงิน ธนาคารกลางเวียดนาม (SBV) ได้ปรับลดอัตราดอกเบี้ยหลากหลายประเภท เพื่อช่วยเสริมสภาพคล่องต่อเนื่อง รวมทั้งช่วยให้ระบบการเงินลดความตึงตัว และยังใช้นโยบายการคลังผ่านการลดภาษีมูลค่าเพิ่ม (VAT) เหลือ 8% (จากเดิม 10%) เพื่อกระตุ้นการจับจ่ายใช้สอย 

ในส่วนของภาคส่งออกของเวียดนามที่หดตัวก็เป็นไปตามภาวะเศรษฐกิจโลก อย่างไรก็ตาม ตลาดมองว่าเศรษฐกิจโลกมีแนวโน้มจะฟื้นตัวขึ้นมาได้ในช่วงปลายปี 2023 โดยตัวเลข Manufacturing PMI ของเวียดนามหดตัวลงเล็กน้อยสู่ระดับ 49.7 จุด และดัชนีผลผลิตภาคอุตสาหกรรมพลิกฟื้นสู่ระดับขยายตัวที่ระดับ 5.1%YoY เป็นการขยายตัวที่สูงที่สุดนับตั้งแต่เดือนกุมภาพันธ์ปี 2023 ซึ่งน่าจะเป็นผลพวงจากเศรษฐกิจสหรัฐฯ ที่เป็นคู่ค้าหลักของเวียดนาม อยู่ในโหมดการฟื้นตัว แต่ก็ยังได้รับผลกระทบจากจีนที่เป็นคู่ค้าอันดับ 2 ยังมีแนวโน้มเศรษฐกิจที่แย่กว่าคาดการณ์ไว้ 

สำหรับอุปสรรคที่ถ่วงเวียดนามคือ วิกฤตภาคอสังหา ซึ่งรัฐบาลได้ทยอยสางปมร้อนต่างๆ โดยเฉพาะการเข้ามาดูแลภาคธุรกิจอสังหาให้คลี่คลาย และปัญหากวาดล้างทุจริตคอร์รัปชันครั้งใหญ่ แต่อย่างน้อยเวียดนามก็ดูดีขึ้นมากว่าในอดีต ดังนั้นจึงไม่อยากให้ตื่นตระหนกกับข่าวร้ายที่พัดผ่านเข้ามา จริงอยู่ว่าอาจจะทำให้เวียดนามเติบโตสะดุดบ้าง กระทบต่อตลาดหุ้นให้ลุ่มๆ ดอนๆ อย่างที่เห็น แต่ก็เป็นเพราะการเดินหน้าแก้ปัญหาภายในประเทศ ระหว่างทางก็กระทบความเชื่อมั่นสั่นคลอนอย่างที่เห็นตามข่าวที่ออกมา
 
แต่หากดูการเติบโตของเศรษฐกิจเวียดนามในช่วงปี 2015-2023 พบว่าเติบโตเฉลี่ยปีละ 9% เมื่อเทียบสัดส่วนต่อ GDP แล้ว มีภาระหนี้สาธารณะอยู่ 40% หนี้ครัวเรือน 25% หนี้ต่างประเทศ 36% ของ GDP ส่วนตลาดหุ้นเวียดนามในช่วงปี 2015-2023 ดัชนี VN ให้ผลตอบแทนถึง 122% อัตราการเติบโตของกำไรสุทธิต่อหุ้น (EPS Growth) เติบโต 9% ต่อปี ส่วนอัตราผลตอบแทนต่อส่วนของทุน (ROE) 12.8% ค่า P/E ประมาณ 11.3 เท่า และหนี้สินต่อทุน (D/E) ระดับต่ำ 0.8 เท่า

ตัวเลขเหล่านี้ไม่ผมแปลกใจ เพราะเห็นผลตอบแทนที่ลูกค้า Jitta Ranking หุ้นเวียดนาม หลายคนที่ลงทุนตั้งแต่เดือนกันยายน 2020 สามารถสร้างผลตอบแทนเฉลี่ยได้สูงถึง 55.54% เมื่อเทียบกับดัชนีตลาดเวียดนามที่ปรับขึ้น 27.67% แน่นอนว่าไม่ได้เท่ากันทุกคน ขึ้นอยู่กับช่วงจังหวะการลงทุนและกลยุทธ์การ DCA (Dollar-Cost Averaging) ที่จะช่วยถัวเฉลี่ยราคาสินทรัพย์ที่ผันผวนของแต่ละคนด้วย
ข่าวเศรษฐกิจและการเงิน